##### 

##### **H A T Á R O Z A T**

A **Hódút Freeway Aszfaltkeverék Gyártó és Építő Kft.** (6060 Tiszakécske, Béke u. 150.; Cg.: 03-09-117386; KÜJ: 102 446 018; a továbbiakban: Környezethasználó) részére,a Bugyi, 01251/15, 01261/1/a, 01261/1/b és 01263 hrsz.-ú ingatlanokon kavicsbánya („Bugyi XIII. – kavics” védnevű bányatelek) létesítésére KTVF: 204-10/2013. számon kiadott PE-06/KTF/979-2/2017. és PE-06/KTF/979-4/2017. számokon módosított környezetvédelmi engedélyt (a továbbiakban: Engedély)

**módosítom**

az alábbiak szerint:

**Az Engedély az *„I. ALAPADATOK”* című fejezet *„2. A tevékenység helye:”* című rész első mondatát törlöm, helyére a következő helyrajzi szám adatok kerülnek:**

Bugyi 01251/15, 01261, 01262 és 01263/1-2 hrsz.-ú ingatlanok.

**Az Engedély az *„I. ALAPADATOK”* című fejezet *„3. A tervezett tevékenység rövid ismertetése”* című rész utolsó bekezdésének harmadik sorát törlöm, helyére a következő mondat kerül:**

Tervezett kapacitás: 800 000 m3/év

**Az Engedély az *“II. KÖRNYEZETVÉDELMI ELŐÍRÁSOK”* című fejezet *„Levegőtisztaság-védelem”* alfejezet előírásait törlöm és helyére az alábbi előírások kerülnek:**

1. A tevékenység végzése, illetve a berendezések üzemeltetése során az elérhető legjobb technikán alapuló műszaki intézkedések végrehajtásával kell a levegőterhelést megelőzni, illetőleg a legkisebb mértékűre csökkenteni.
2. A deponált haszonanyagot mindaddig nedves állapotban kell tartani, amíg elszállítására sor nem kerül.
3. Kavicsszállítás kizárólag kiporzást, kiszóródást megakadályozó takarással ellátott járművekkel történhet. A porképződés megelőzése érdekében a szállítási útvonalak rendszeres karbantartásáról és tisztántartásáról, szükség esetén locsolásáról gondoskodni kell.
4. Anyagszállítás, rakodás esetén gondoskodni kell megfelelő intézkedések megtételével (pl. burkolatlan belső utak locsolása, szállított áruk takarása stb.) arról, hogy   
   a mozgatott anyag levegőterhelést ne okozzon. A locsoló jármű használatát ellenőrizhető módon dokumentálni kell.

**Az Engedély *“II. KÖRNYEZETVÉDELMI ELŐÍRÁSOK”* című fejezetét kiegészítem a következővel:**

Zaj- és rezgésvédelem:

1. A bányatelektől északra fekvő 01255/4 hrsz.-ú, valamint keletre fekvő 01264/3 hrsz.-ú ingatlanok határa mentén a letakarított termőtalajból 4 méter magas zajárnyékoló védőtöltést kell kiépíteni.

**Az Engedély *“II. KÖRNYEZETVÉDELMI ELŐÍRÁSOK”* című fejezet *„Hulladékgazdálkodás”* alfejezet előírásait törlöm és helyére az alábbi előírások kerülnek:**

1. A *hulladékról* szóló 2012. évi CLXXXV. törvény (a továbbiakban: Ht.) 4. §-ában foglaltaknak megfelelően a tevékenységet úgy kell megtervezni és végezni, hogy az a környezetet a lehető legkisebb mértékben érintse, vagy a környezet terhelése és igénybevétele csökkenjen, ne okozzon környezetveszélyeztetést vagy környezetszennyezést, biztosítsa a hulladékképződés megelőzését, a képződő hulladék mennyiségének és veszélyességének csökkentését, a hulladék hasznosítását, továbbá környezetkímélő ártalmatlanítását.
2. A tevékenység végzése során keletkező veszélyes és nem veszélyes hulladékokat, illetve a bányászati tevékenység során esetlegesen felszínre kerülő hulladéknak minősülő anyagokat azonosító kód szerint be kell sorolni *a hulladékjegyzékről* szóló 72/2013. (VIII. 27.) VM rendelet [a továbbiakban: 72/2013. (VIII. 27.) VM rendelet] 2. számú melléklete szerint, és a környezet veszélyeztetését kizáró módon, a további kezelés, hasznosítás elősegítése érdekében szelektíven kell gyűjteni.
3. **A hulladékok további kezelésre csak az adott típusú hulladékra érvényes hulladékgazdálkodási vagy egységes környezethasználati engedéllyel rendelkező szervezetnek adhatók át. A kezelési engedély meglétéről a hulladék átadását megelőzően Környezethasználónak meg kell győződnie.** A keletkező hulladékok kezelése során a hasznosítást előnyben kell részesíteni az ártalmatlanítással szemben.
4. A hulladékok gyűjtőhelyeit egyértelműen jelölni kell. A gyűjtő edényzeteket azonosító címkével kell ellátni.
5. A keletkező veszélyes hulladékok kezelésénél be kell tartani *a veszélyes hulladékkal kapcsolatos egyes tevékenységek részletes szabályairól* szóló 225/2015. (VIII. 7.) Korm. rendelet [a továbbiakban: 225/2015. (VIII. 7.) Korm. rendelet] előírásait.
6. Hulladék gyűjtőhely létesítése esetén annak üzemeltetését *az egyes hulladékgazdálkodási létesítmények kialakításának és üzemeltetésének szabályairól* szóló 246/2014. (IX. 29.) Korm. rendelet [a továbbiakban: 246/2014. (IX. 29.) Korm. rendelet] szerint kell végezni.
7. A területre bárminemű hulladék beszállítása tilos.
8. A Környezethasználó köteles a terület őrzéséről gondoskodni, az esetleges illegális hulladéklerakást megakadályozni.
9. A bányászati tevékenység során esetlegesen felszínre kerülő szennyezett anyagok szakszerű kitermelésével és ártalmatlanításával mentesíteni kell a területet.
10. **A tevékenység során kitermelt földtani közeget a további felhasználás előtt vizsgálni kell.** Az anyagot szennyezettség esetén azonosító kód szerint be kell sorolni a 72/2013. (VIII. 27.) VM rendelet 2. számú melléklete szerint.
11. **Feltöltésre, visszatöltésre, illetve a terület tájrendezésére kizárólag hulladéknak nem minősülő, a Ht. 9. § (1) bekezdésében foglalt hulladékstátusz megszűnésére vonatkozó feltételek teljesülését igazoló dokumentummal rendelkező földtani közeg használható fel. A feltöltés, tájrendezés céljából átvett anyagok eredetét igazoló dokumentumokat Környezethasználónak meg kell őriznie.**
12. A keletkezett hulladékok nyilvántartása és az adatszolgáltatás *a hulladékkal kapcsolatos nyilvántartási és adatszolgáltatási kötelezettségekről* szóló 309/2014. (XII. 11.) Korm. rendelet [a továbbiakban: 309/2014. (XII. 11.) Korm. rendelet] előírásai szerint végzendő.
13. A tevékenység végzése során bekövetkező rendkívüli eseményekről, a megtett intézkedésekről és azok eredményéről a Pest Megyei Kormányhivatal Érdi Járási Hivatalának Környezetvédelmi és Természetvédelmi Főosztályát (a továbbiakban: Járási Hivatal) értesíteni kell.

**Az Engedély a *„IV. EGYÉB ELŐÍRÁSOK”* című fejezet 1. pontjának első mondatát törlöm és helyére a következő mondat kerül:**

Az Engedély jelen határozatom jogerőre emelkedésétől számítva 2025. december 31. napjáig érvényes.

**Az Engedély a *„IV. EGYÉB ELŐÍRÁSOK”* című fejezet 6. pontját törlöm és helyére a következő pont kerül:**

6. Éves környezeti beszámolót kell készíteni, és azt 1 nyomtatott példányban és 1 példányban elektronikus adathordozón a Járási Hivatalhoz, továbbá 1 nyomtatott példányban a Közép-Duna-völgyi Vízügyi Igazgatóságra be kell nyújtani a tárgyévet követő év január 31-ig, amelynek a következőket kell tartalmaznia:

6.1. Általános adatokat (bányatelek neve, bányászati tevékenységet végző neve, MÜT érvényessége, bányatelken végzett bányászati tevékenységek ismertetése).

6.2. Az adott évben kitermelt ásványi anyag mennyiségének és minőségének bemutatását és az arról készült anyagmérleget [a teljes kitermelt anyag mennyiségét, ebből: haszonanyag és meddőanyag tájrendezésre felhasznált, hasznosított (értékesített), illetve meddőhányóra került mennyiségét, a humuszos feltalaj mentett, illetve tájrendezésre felhasznált, valamint más célra hasznosított mennyiségét].

6.3. Az adott évben keletkezett vízfelület nagyságát.

6.4. A termeléssel érintett ingatlanokat térképen részletesen ismertetni kell, amely tükrözi a vizsgálat időpontjában a terület állapotát, beleértve a kialakult nyílt vízfelületeket, a tájrendezett területeket és azok nagyságát.

6.5. Amint létrejön 1 ha vízfelület, ki kell helyezni egy (beszintezett) vízmércét. A vízmérce kialakításánál a ME 10-266/1994 számú műszaki előírást be kell tartani. A vízmércét földmérő által hitelesíttetni kell. A vízmérce EOV koordinátáit, valamint a vízmérce „0” pontját a hitelesítésről készült dokumentációban meg kell adni.

6.6. A vízmérce „0” pontjának állandóságát kétévente ellenőrizni kell. Ezt az ellenőrzést rendkívüli helyzetek (pl.: jégkár, az észlelő által jelentett rongálódások) után szintén el kell végezni. A vízmérce magassági helyzetének ellenőrzésekor az ME 10-536/2006. műszaki előírást be kell tartani. Az ellenőrzésről készült dokumentációt az aktuális éves beszámoló részeként a Járási Hivatal részére be kell nyújtani.

6.7. A telepített vízmércét hetente, azonos időpontban le kell olvasni. A vízállási adatok leolvasásakor és rögzítésekor be kell tartani az ME 10-231/01 műszaki előírást. Az adatokat dokumentálva (mBf.-ként megadva), kiértékelve, évente az aktuális éves beszámoló részeként kell a Járási Hivatal részére benyújtani.

6.8. A bányászati tevékenység során elvégzett monitoring vizsgálatok eredményeiről szóló dokumentumokat (laboratóriumi- és mintavételi jegyzőkönyvek másolati példányával).

6.9. Az elvégzett rekultivációs és tájrendezési munkálatok ismertetését, valamint a következő évre tervezett rekultivációs és növénytelepítési munkálatok bemutatását, térképi ábrázolását.

6.10. A rendelkezésre álló anyag mennyiségétől függően tagolt partvonal, valamint a parti száraz és nedves sávban kb. 8-10 fokos rézsűk kialakítására vonatkozó terveket.

6.11. Az esetlegesen kialakult partfalakban a telepesen fészkelő madarak helyének térképi ábrázolását, a 30 m sugarú védőzóna kijelölésével.

6.12. Az esetlegesen feltárt ősmaradványok, ásványok a Duna-Ipoly Nemzeti Park Igazgatóságnak történő átadását bizonyító dokumentum másolatát.

6.13. Az esetlegesen bekövetkezett havária események és a megtett intézkedések bemutatását.

**Az Engedély egyéb rendelkezései változatlan tartalommal továbbra is hatályban maradnak.**

\*

###### **Szakhatósági állásfoglalás**

A **Fővárosi Katasztrófavédelmi Igazgatóság Igazgató-helyettesi Szervezet Katasztrófavédelmi Hatósági Osztály** (a továbbiakban: FKI-KHO)35100-9128-1/2017.ált. számú szakhatósági állásfoglalásában **a határozat módosításához** **vízügyi és vízvédelmi szempontból kikötés nélkül hozzájárult.**

**Jelen döntés *az egyes közlekedésfejlesztési projektekkel összefüggő közigazgatási hatósági ügyek nemzetgazdasági szempontból kiemelt jelentőségű üggyé nyilvánításáról és az eljáró hatóságok kijelöléséről* szóló 345/2012. (XII. 6.) Korm. rendelet [a továbbiakban: 345/2012. (XII. 6.) Korm. rendelet] 5. § (1) bekezdése alapján fellebbezésre tekintet nélkül végrehajtható.**

Egyidejűleg megállapítom, hogy az eljárás igazgatási szolgáltatási díja **600 000** **Ft,** melynek viselésére a Környezethasználó köteles. Megállapítom, hogy az igazgatási szolgáltatási díj megfizetésre került.

E döntés ellen a közléstől számított **15 napon belül** a Pest Megyei Kormányhivatal Környezetvédelmi és Természetvédelmi Főosztályhoz címzett, de a Járási Hivatalhoz **három példányban** **benyújtandó fellebbezéssel** lehet élni. A fellebbezési eljárás díja **300 000** **Ft,** amit a Járási Hivatal Magyar Államkincstárnál vezetett 10023002-00335728-00000000 számú előirányzat-felhasználási számlájára átutalási megbízással vagy postai úton készpénz-átutalási megbízással (csekk) kell megfizetni. **Természetes személyek és - abban az esetben, ha az eljárás nem a civil szervezet kérelmére indul – a civil szervezetek** által a jogorvoslati eljárásért fizetendő díj a **jelen eljárásban meghatározott díjtétel 1 %-a.** A fellebbezés elektronikus úton való előterjesztésére nincs lehetőség.

**INDOKOLÁS**

Környezethasználó a Bugyi külterület 01251/15, 01261, 01262 és 01263/1-2 hrsz.-ú ingatlanokon tervezett kavicsbánya („Bugyi XIII. – kavics” védnevű bányatelek) létesítésére és üzemeltetésére vonatkozóan PE-06/KTF/979-2/2017. és PE-06/KTF/979-4/2017. számokon módosított KTVF: 204-10/2013. számon kiadott környezetvédelmi engedéllyel (a továbbiakban: Engedély) rendelkezik. Az Engedélyben az érvényességi idő 2018. december 31. napjában, a lefektetett bányatelek nagysága 17,8879 hektárban, a kitermelés mértéke 150 000 m3/évben került meghatározásra.

Környezethasználó 2017. május 18. napján benyújtotta Járási Hivatalhoz a „Bugyi XIII. – kavics” védnevű bánya kitermelési kapacitására és az érvényességi idő módosítására vonatkozó, környezetvédelmi hatásvizsgálati eljárás lefolytatására irányuló kérelmet és dokumentációt (a továbbiakban: Dokumentáció).

A Dokumentáció, illetve a módosítási kérelem a kitermelési volumen 150 000 m3/évről, 800 000 m3/év mennyiségre történő megnövelésére, és az érvényességi idő 7 évvel, 2025. december 31-ig történő meghosszabbítására vonatkozik. **A tervezett kitermelési volumen növelése az M4 autóút építéséhez biztosítandó alapanyag előállítása miatt szükséges.**

A kérelem alapján Járási Hivatal *a környezeti hatásvizsgálati és az egységes környezethasználati engedélyezési eljárásról* szóló 314/2005. (XII. 25.) Korm. rendelet [a továbbiakban: 314/2005. (XII. 25.) Korm. rendelet] szerint az Engedély módosítására irányuló eljárást 2017. május 19. napján megindította.

A 345/2012. (XII. 6.) Korm. rendelet értelmében tárgyi környezetvédelmi hatósági engedélyezési eljárás nemzetgazdasági szempontból kiemelt jelentőségű ügyként került lefolytatásra.

Környezethasználó a 600 000 Ft igazgatási szolgáltatási díjat megfizette.

Járási Hivatal a kérelem és a Dokumentáció benyújtását követően, a 314/2005. (XII. 25.) Korm. rendelet 8. § (1) és (2) bekezdésére figyelemmel a hivatalában a honlapján, valamint a központi rendszeren ([www.magyarorszag.hu](http://www.magyarorszag.hu)) közzétette az eljárás megindításáról szóló hirdetményt, továbbá a vonatkozó iratokat – közhírré tétel céljából – megküldte a tevékenység helye szerinti Bugyi Nagyközség Önkormányzat Jegyzője részére.

Járási Hivatal a Ket. 29. § (3) bekezdés b) pontja alapján az eljárás megindításáról az ismert ügyfeleket értesítette.

A fentiekkel egyidejűleg a Járási Hivatal *a közigazgatási hatósági eljárás megindulásáról szóló értesítés érdekében vezetett elektronikus adatbázis létrehozásáról, vezetéséről, valamint az adatbázis alapján történő értesítésről* szóló 187/2009. (IX. 10.) Korm. rendelet 2. § (2) bekezdése alapján, elektronikus úton értesítette a központi elektronikus szolgáltató rendszerben regisztrált, a tárgyi területen illetékes érdekvédelmi és társadalmi szervezeteket.

Bugyi Nagyközség Önkormányzat Jegyzője 92-6/2017. számú levelében tájékoztatta a Járási Hivatalt arról, hogy az eljárás megindításáról szóló hirdetmény kifüggesztése megtörtént, illetve a közhírré tétel időpontjáról, helyéről, valamint a vonatkozó iratokba való betekintési lehetőség módjáról. A tervezett beruházással kapcsolatban az érintett nyilvánosság részéről észrevétel nem érkezett.

Tárgyi eljárás soránügyféli jogállás megállapítására irányuló kérelem nem került benyújtásra.

A Járási Hivatal – figyelemmel a Ket. 44. § (1) bekezdésében foglaltakra - megkereste *a* *környezetvédelmi és természetvédelmi hatósági és igazgatási feladatokat ellátó szervek kijelöléséről* szóló 71/2015. (III. 30.)Korm. rendelet [a továbbiakban: 71/2015. (III. 30.)Korm. rendelet] 28. § (3) bekezdése és 5. mellékletének II./3. pontja szerinti, jelen eljárásban érintett szakhatóságot.

Az FKI-KHO 35100/9128-1/2017.ált. számú szakhatósági állásfoglalását az alábbiakkal indokolta:

*„Kérelmező hatóság tárgyi bányatelekre vonatkozóan PE-06/KTF/979-2/2017. és PE06/KTF/979-4/2017. számokon módosított KTVF: 204-10/2013. számú környezetvédelmi engedélyt adott ki. Engedélyes a bánya kitermelés kapacitásának növelését és a vonatkozó környezetvédelmi engedély meghosszabbítását tervezi.*

*Dokumentáció alapján a tervezett bővítéssel az M4 gyorsforgalmi út M0 autóút és Abony közötti szakaszának fejlesztéséhez biztosítanának alapanyagot. A kapacitás bővítésével további 7 éven keresztül évi 800 ezer m3 alapanyag kitermelése valósulna meg. Dokumentáció szerint a személyzet ivóvízigénye palackos vízzel megoldott. A szociális helyiségekben keletkező szennyvizet zárt rendszerben, tartályban gyűjtik, amit szippantással ürítenek, majd Szennyvíztisztító telepre szállíttatnak. A bányában működő 12000 m3/év vízigényű osztályozómű ipari vízellátását a bányán belül létesített termelőtó és ülepítő - medence biztosítja. Engedélyes a bányatavak talajvízre gyakorolt hatásainak és a talajvíz minőségének megfigyelésére monitoring kutakat létesít. A tervezett monitoring kutak 35100-3547-18/2017. ált. számú, FKI-KHO: 2346-15/2017. számú, 7.1/a1/611 vízikönyvi számú vízjogi létesítési engedéllyel rendelkeznek. Dokumentációban részletezett hidrogeológiai modellvizsgálat alapján a tervezett bánya teljes terjedelmének megvalósulása esetén a bányató talajvízre gyakorolt depressziós hatásának elméleti maximuma 12 cm, a tó közvetlen környezetében 10 cm, a tótól 100-200 m távolságra pedig 5 cm. Az érintett terület a vízbázisok, a távlati vízbázisok, valamint az ivóvízellátást szolgáló vízilétesítmények védelméről szóló 123/1997. (VII. 18.) Korm. rendelet szerint kijelölt vízbázist nem érint. A terület a felszín alatti vizek védelméről szóló 219/2004. (VII. 21.) Korm. rendelet 7. §-a és a 2. számú melléklet szerint, valamint a 7. § (4) bekezdésében meghatározott 1:100.000 méretarányú országos érzékenységi térkép alapján felszín alatti víz állapota szempontjából érzékeny terület. Jelen szakhatósági állásfoglalást a közigazgatási hatósági eljárás és szolgáltatás általános szabályairól szóló 2004. évi CXL. törvény (a továbbiakban: Ket.) 44. § figyelembe vételével adtam ki. (…)*

*Az FKI-KHO feladat- és hatáskörét a vízgazdálkodási hatósági jogkör gyakorlásáról szóló 72/1996. (V. 22.) Korm. rendelet 1. § (1) bekezdése, a 223/2014. (IX. 4.) Korm. rendelet 10. § (1) bekezdés 2. pontja, valamint illetékességét a 223/2014. (IX. 4.) Korm. rendelet 2. számú mellékletének 2. pontja szabályozza.„*

A Járási Hivatal az eljárás során közreműködő szakhatóság állásfoglalását és annak indokolását a Ket. 72. § (1) bekezdés db) és ed) pontjai alapján foglalta a határozatba. A szakhatóság állásfoglalása ellen a Ket. 44. § (9) bekezdése alapján önálló jogorvoslatnak nincs helye, az a határozat elleni jogorvoslat keretében támadható meg.

Járási Hivatal a 314/2005. (XII. 25.) Korm. rendelet 1. § (6b) bekezdése alapján - figyelemmel aKet. 26. § (1) bekezdésének c) pontjára - a tervezett tevékenység helyi környezet- és természetvédelemmel kapcsolatos önkormányzati szabályozásával, valamint a településrendezési eszközökkel való összhangja megállapítása érdekében belföldi jogsegélyt kért Bugyi Nagyközség Önkormányzat Jegyzőjétől.

Bugyi Nagyközség Önkormányzat Jegyzője 92-8/2017. számon az alábbi tájékoztatást adta:

*„ (…) A tárgyi ügyben belföldi jogsegélykérelem keretében a Pest Megyei Kormányhivatal Környezetvédelmi és Természetvédelmi Főosztálya fenti szám alatt szakhatóságként, hivatkozással a környezeti hatásvizsgálati és az egységes környezethasználati engedélyezési eljárásról szóló 314/2005 (XII. 25.) Korm. rendelet 1. § (6b) bekezdésére megkereste Bugyi Nagyközség Önkormányzat jegyzőjét. Ezen kormányrendeletben foglaltak szerint ugyanis „a környezetvédelmi hatóság az előzetes vizsgálati, a környezeti hatásvizsgálati, az egységes környezethasználati, valamint az öszszevont eljárásban – a tevékenységnek a helyi környezet- és természetvédelemmel kapcsolatos önkormányzati szabályozásával (1), valamint a településrendezési eszközökkel való összhangjának megállapítása (2) érdekében – belföldi jogsegély iránt megkeresi a tevékenység telepítési helye szerinti település, a fővárosban a kerület (a továbbiakban együtt: település) jegyzőjét.” Az előzőekben részletezett szakkérdések (1), (2) vizsgálata során megállapítottam, hogy a tervezett létesítmény és tevékenység mindkét kérdésben a jelenleg hatályos, többszörösen módosított 23/2009. (XI. 24.) sz. ÖK. rendelettel elfogadott Helyi Építési Szabályzatban foglaltakat, a helyi környezet- és természetvédelemmel kapcsolatos szabályozásokat és településrendezési követelményeket kielégíti, ill. azokkal nem ellentétes, ezért a feltett szakkérdésekben a tárgyi környezetvédelmi engedély érvényességi idejének meghosszabbítási eljárásához, kapacitás növeléséhez szakhatósági hozzájárulásomat megadtam. Szakhatósági állásfoglalásomat a közigazgatási hatósági eljárás és szolgáltatás általános szabályairól szóló 2004. évi CXL. tv. (Ket.) 44. §. (1) bekezdésének megfelelően, a Ket. 44. § (6) bekezdése szerint, a Ket. 72. (1) bekezdés ef) pontjának megfelelő indoklással adtam meg. Hatóságom hatáskörét 2004 évi CXL. törvény 44. §, illetékességét a 314/2005 (XII. 25.) Korm. rendelet állapítja meg. Az önálló fellebbezést a Ket. 98. § (3) bekezdése alapján zártam ki. A jogorvoslat lehetőségéről a Ket. 98. § (2) bekezdésére figyelemmel adtam tájékoztatást. Az eljárási cselekmény kapcsán eljárási költség nem merült fel, ezért annak megállapításáról és viseléséről nem rendelkezem.”*

A Járási Hivatal Bugyi Nagyközség Önkormányzat Jegyzőjének 92-8/2017. számú tájékoztatását a döntése kiadásánál figyelembe vette.

Járási Hivatal a tevékenység környezeti hatásaival kapcsolatban az alábbi megállapítások teszi:

Levegőtisztaság-védelmi szempontból:

A benyújtott Dokumentációban részletesen bemutatásra kerül a tevékenység, valamint annak hatása a környezet levegőminőségi állapotára. A tevékenység egyes munkafolyamatai során (kitermelés, osztályozás, deponálás, rakodás, szállítás) diffúz levegőterheléssel kell számolni.

A frissen deponált haszonanyag kiporzásának hatását jelentősen csökkenti, hogy a kitermelt anyag nedves állapotú. A száraz időszakokban a deponált anyag, illetve a kiszállítási/belső szállítási útvonalak locsolása szükséges a kiporzás hatásának csökkentése érdekében.

A munkagépek és berendezések, azok méreteire és mozgásukhoz szükséges térigényre tekintettel, maximum 15 méterre közelítik meg a bányatelek határvonalát. A vizsgálati eredmények alapján a munkagépek kibocsátásaiból és a diffúz felületekről (termelés és letakarítás együttese esetén) eredő PM10 komponens esetében a bányatelek határán kialakuló immissziós koncentráció a vonatkozó határértékeket nem fogja meghaladni.

A Dokumentációban bemutatott számítások alapján a bányászati tevékenység hatásterülete PM10 komponens esetében a tevékenység végzésének helyétől számított 35 méter sugarú körben állapítható meg.

A szállítási útvonal a Bugyi 013/02/2 – 01279/1-2 – Délegyháza 045 – 5202 sz. országúton keresztül, vagy a 01265/1-2 – 5202 sz. országúton át tervezett. A tevékenység szállításigénye 20 könnyű tehergépkocsi, 50 szóló nehéz tehergépkocsi és 156 tehergépkocsi szerelvény naponta. A szállítási útvonal lakott területet nem érint.

A Dokumentációban bemutatott számítások alapján a szállításból eredő kibocsátások nem okoznak határérték túllépést, a járművek által felvert ülepedő por az útpadkától számított 6,6-15 méteren belül kiülepszik átlagos meteorológiai viszonyok között, szemcsemérettől függően. A letakarításból származó ülepedő por kiülepedési távolsága 24-51 méter távolságban határozható meg a tevékenység végzésének helyétől számítva.

A Dokumentáció alapján a tevékenység miatt kialakuló levegőterheltségi szint nem haladja meg a vonatkozó egészségügyi határértékeket.

Fentiek alapján megállapítható, hogy a bányászati tevékenységnek, illetve az Engedély módosításának előírásaim és a vonatkozó jogszabályi rendelkezések betartásával levegőtisztaság-védelmi szempontból akadálya nincs.

A Járási Hivatal levegőtisztaság-védelmi szempontú előírásait és megállapításait *a levegőterheltségi szint határértékeiről és a helyhez kötött légszennyező pontforrások kibocsátási határértékeiről* szóló 4/2011. (I. 14.) VM rendelet és *a levegő védelméről* szóló 306/2010. (XII. 23.) Korm. rendelet figyelembevételével tette.

Zaj- és rezgésvédelmi szempontból:

Tárgyi eljáráshoz kapcsolódóan benyújtott Dokumentáció alapján a következők állapíthatóak meg:

* A településszerkezeti terv szerint a bányatelek és a hatásterülete általános mezőgazdasági és kavicsbánya terület.
* A szállítási útvonal a bányatelektől induló földút, majd Bugyi települést elkerülő út. A szállítási út mentén védendő épületek nem találhatóak.
* A zajterhelés hatásterülete, a hangárnyékolás elhanyagolása mellett, a mezőgazdasági terület és erdőterület irányában: a bányatelek határától számított ≈ 330 méteren belüli terület; a bányaterületek irányában a bányatelek határától számított ≈ 120 méteren belüli terület.
* A bányatelek északi határán a 01255/4 hrsz.-ú ingatlan; valamint a keleti határán, a 01264/3 hrsz.-ú ingatlan határa mentén a letakarított termőtalajból a 4 m magas védőtöltés kerül kiépítésre. A hatásterület határa, a védőtöltések zajárnyékoló hatását figyelembe véve, a bányatelek határától számított 87 méterre húzódik.

A bányatelektől északnyugati irányban a délegyházi tó partján lévő kempingek épületeinek védelme érdekében szükséges a tervezett zajárnyékoló védőtöltések megépítése.

*A környezeti zaj és rezgés elleni védelem egyes szabályairól* szóló284/2007. (X. 29.) Korm. rendelet [a továbbiakban: 284/2007. (X. 29.) Korm. rendelet] 9. § (1) szerint: a környezetbe zajt vagy rezgést kibocsátó létesítményeket úgy kell tervezni és megvalósítani, hogy a védendő területen, épületben és helyiségben a zaj- vagy rezgésterhelés feleljen meg a zaj- és rezgésterhelési követelményeknek.

Megállapítottam, hogy a bányászati tevékenységnek, illetve az Engedély módosításának előírásaim és a vonatkozó jogszabályi rendelkezések betartásával zaj- és rezgésvédelmi szempontból akadálya nincs.

A Járási Hivatal zaj- és rezgésvédelmi szempontú előírását és megállapításait a284/2007. (X. 29.) Korm. rendelet figyelembevételével tette.

## Hulladékgazdálkodási szempontból:

A tevékenység végzése során a keletkező nem veszélyes és veszélyes hulladékok jogszabályi követelményeknek megfelelő gyűjtése, illetve a hulladékok további kezelésének (hasznosítás, ártalmatlanítás) megoldása esetén jelentős környezeti hatás hulladékgazdálkodási szempontból nem feltételezhető.

A gépek karbantartása és szervizelése a bányaterületen kívül történik, ahol a keletkező hulladékokat hulladékgazdálkodási engedéllyel rendelkező szervezetek számára adják tovább. Amennyiben a gépi berendezések esetleges meghibásodása során keletkezik a tárgyi bánya területén veszélyes hulladék (mint szennyezett talaj, szennyezett anyaggal átitatott homok, olajos rongyok, stb.), azokat gyűjtésükre alkalmas zárt edényben gyűjtik átadásig.

Az alkalmazottak szociális ellátása vonatkozásában szilárd települési hulladékok és kommunális hulladékok gyűjtését kihelyezett gyűjtőedényekben végzik. A keletkező nem veszélyes hulladékokat engedéllyel rendelkező szervezetek számára adják tovább.

A tevékenység végzése során a keletkező nem veszélyes és veszélyes hulladékok jogszabályi követelményeknek megfelelő gyűjtése, illetve a hulladékok további kezelésének (hasznosítás, ártalmatlanítás) megoldása esetén a kavicsbánya üzemeltetésének, az Engedély módosításának előírásaim és a vonatkozó jogszabályi rendelkezések betartásával hulladékgazdálkodási szempontból akadálya nincs.

A Járási Hivatal hulladékgazdálkodási szempontú előírásait és megállapításait a Ht., a 309/2014. (XII. 11.) Korm. rendelet, a 72/2013. (VIII. 27.) VM rendelet, a 225/2015. (VIII. 7.) Korm. rendelet és a 246/2014. (IX. 29.) Korm. rendelet figyelembevételével tette.

Táj- és természetvédelmi szempontból:

A bánya területe és kimutatott talajvízelvonó hatással érintett környezete nem része egyedi jogszabály alapján országos jelentőségű védett természeti területnek és *a természet védelméről* szóló 1996. évi LIII. törvény (továbbiakban: Tvt.) 23. § (2) bekezdés alapján ex lege védett területet, egyedi tájértéket nem érint. Továbbá a bánya területe *az európai közösségi jelentőségű természetvédelmi rendeltetésű területekről* szóló 275/2004. (X.8.) Korm. rendelet [a továbbiakban: 275/2004. (X. 8.) Korm. rendelet] és *az európai közösségi jelentőségű természetvédelmi rendeltetésű területekkel érintett földrészletekről* szóló 14/2010. (V.11.) KvVM rendelet [a továbbiakban: 14/2010. (V. 11.) KvVM rendelet] által meghatározott Natura 2000 hálózat területének nem része és *az Országos Területrendezési Tervről* szóló 2003. évi XXVI. törvényben (továbbiakban: OTrT.) lehatárolt országos ökológiai hálózat övezetét nem érinti.

Fentiek alapján megállapítható, hogy a bánya üzemeltetésének és az Engedély módosításának táj- és természetvédelmi szempontból akadálya nincs.

A Járási Hivatal táj- és természetvédelmi szempontú megállapításait a Tvt., a 275/2004. (X. 8.) Korm. rendelet, a 14/2010. (V. 11.) KvVM rendelet, valamint az OTrT. tv. figyelembevételével tette.

\*

A Járási Hivatal a 71/2015. (III. 30.) Korm. rendelet 28. § (1) bekezdése és 5. melléklet I. táblázata alapján vizsgált szakkérdésekre vonatkozóan az alábbi megállapításokat teszi:

Népegészségügyi szempontból:

A Járási Hivatal PE-06/KTF/979-12/2017. számú megkeresésében a 71/2015. (III. 30.) Korm. rendelet 28. § (1) bekezdése és 5. melléklet I. táblázat 3. pontjában megjelölt a környezet- és település-egészségügyre, az egészségkárosító kockázatok és esetleges hatások felmérésére, a felszín alatti vizek minőségét, egészségkárosítás nélküli fogyaszthatóságát, felhasználhatóságát befolyásoló körülmények, tényezők vizsgálatára, lakott területtől (lakóépülettől) számított védőtávolságok véleményezésére, a talajjal, a szennyvizekkel, veszélyes hulladékokkal kapcsolatos közegészségügyi követelmények érvényesítésére, az emberi használatra szolgáló felszíni vizek védelmére kiterjedő szakkérdés tekintetében szakvéleményt kért Budapest Főváros Kormányhivatala Népegészségügyi Főosztályától (a továbbiakban: Népegészségügyi Főosztály). A Népegészségügyi Főosztály BP/PNEF-TKI/01616-4/2017. számú levelében megadta tájékoztatását, melyet a Járási Hivatal döntése kiadásánál figyelembe vett.

A **Népegészségügyi Főosztály** BP/PNEF-TKI/01616-4/2017. számú szakvéleményében az alábbiakat állapította meg:

*„ (…) A Hódút Freeway Aszfaltkeverék Gyártó és Építő Kft. (6060 Tiszakécske, Béke u. 150.) a Bugyi 01251/15, 01261, 01262 és 01263 hrsz-ú ingatlanokon létesített Bugyi XIII. kavicsbánya üzemeltetésére KTVF: 204-10/2013. számon kiadott, majd azóta többször módosított környezetvédelmi engedéllyel rendelkezik. A környezetvédelmi engedély érvényessége 2018. végén lejár, ezért egyrészt az engedély érvényességi idejének meghosszabbítását kérték, másrészt az engedélyben jóváhagyott kitermelés maximális kapacitását (150 000 m3/év) 800 000 m3/év mennyiségre kívánják megnövelni. A bánya kitermelhető ásványvagyona, illetve a tervezett maximális éves kitermelési mennyiség alapján a tevékenység várható időtartama 7 év. A bányászati tevékenység befejeztével a területen két, 6-8 m mélységű, összesen 12 ha kiterjedésű nyílt vízfelülettel rendelkező bányató marad vissza. A Bugyi XIII. kavicsbánya Bugyi külterületén, a településtől ÉK-re, kb. 1 700 m távolságra fekszik, területe 17 ha 8879 m2. A bánya környezetében erdő, mezőgazdasági, ipari és kavicsbánya területek vannak, a szállítási útvonal lakott területet nem érint, az gazdasági és iparterületen halad át.*

*A bánya művelését sekély mélységű külfejtéssel, haladó rézsűfalas művelési rendszerben, víz alóli kotrás alkalmazásával végzik. A haszonanyag kitermelése talajvízszint felett homlokrakodóval vagy mélyásó szerelékkel szerelt kotróval történik, míg a víz alól a haszonanyagot mélyásó szerelékkel szerelt hidraulikus-, dobóvedres-, vedersoros- vagy úszókotróval kotróval termelik ki. Az alkalmazott technológia a humuszos talajtakaró és a fedőréteg eltávolításával kezdődik, melyet a produktív réteg összlet kitermelése követ. A kitermelő helyekről a víztelenített nyers bányakavicsot gumikerekes homlokrakodóval szállítják a kavicsosztályozóra. Az osztályozómű szakaszos üzemű, nem üzemel minden munkanap. A bányában átlagosan 800 m3 anyag száraz, majd vizes technológiával történő osztályozását végzik naponta. Az osztályozómű ipari vízellátását a bányaüzem területén létesített termelőtó és ülepítő medence biztosítja. A bánya területén a rövid távú szállítás homlokrakodóval, míg az értékesítésre kerülő termelvény kiszállítása a vevő által biztosított tehergépjárművekkel történik. A kitermelt meddőből a bányatelek határvonalán védőtöltést építenek. A terület rekultivációja a bányanyitással kezdődik és az üzemelés alatt folytatódik; a tervezett újrahasznosítási cél pihenőtó és vizes élőhely kialakítása. A bányászati tevékenység környezetre gyakorolt hatásait a Fővárosi Katasztrófavédelmi Igazgatóság vízjogi létesítési engedélye alapján létesített monitoring kutak vizsgálatával követik nyomon. A bányatelek területén üzemanyagot vagy kenőanyagot nem tárolnak. A bányaművelés technológiája száraz időben porképződést okozhat, ugyanakkor a bányászati tevékenység – földnedves anyag kitermelése esetén – minimális porzással jár. A kiszállító utak pormentes burkolattal ellátottak, a bánya területén a kiporzást locsolással csökkentik, így a bányatelek légszennyező hatása lakóterületet nem érint. A területen a bányaüzem (szociális blokkal rendelkező irodakonténer, hídmérleg, mobil osztályozó berendezés, illetve zárt rendszerű mobil kémiai űrszék) már telepítésre került, így új létesítmények telepítése nem szükséges. A bányában dolgozók ivóvízellátása palackos ivóvíz biztosításával történik, míg a tisztálkodáshoz szükséges vizet tartályban szállítják a helyszínre. A szociális helyiségekben keletkező szennyvizet zárt rendszerben, tartályba gyűjtik, majd azt szippantás után szennyvíztisztító telepre szállíttatják el. A bánya művelése során a talaj és a talajvíz szennyezése – normál üzemi körülmények között – nem várható. A benyújtott dokumentációban foglaltak alapján megállapítottam továbbá, hogy a Bugyi XIII. kavicsbánya környezetvédelmi engedélyének módosítása jelentős környezet-egészségügyi terheléssel nem jár. A vizsgált szakkérdések tekintetében a környezetvédelmi engedély módosításának jogszabályi akadálya nincs. (…)”*

Erdővédelmi szempontból:

A Járási Hivatal PE-06/KTF/979-11/2017. számú megkeresésében az erdő védelmére vonatkozó szakkérdés tekintetében szakvéleményt kért a Pest Megyei Kormányhivatal Érdi Járási Hivatala Földművelésügyi és Erdőgazdálkodási Főosztályától (továbbiakban: Erdőgazdálkodási Főosztály.) Az Erdőgazdálkodási Főosztály PE-06/ERDŐ/4653-3/2017. számon megadta tájékoztatását, melyet a Járási Hivatal a döntése kialakításánál figyelembe vett:

Az **Erdőgazdálkodási Főosztály** PE-06/ERDŐ/4653-3/2017. számú szakvéleményében az alábbiakat állapította meg:

*„ (…) A Pest Megyei Kormányhivatal Környezetvédelmi és Természetvédelmi Főosztály (továbbiakban: eljáró hatóság) 2017. május 24-én érkeztetett, elektronikusan küldött megkeresésében a „Bugyi XIII. – kavics” védnevű bányatelek területén folytatott tevékenységre kiadott környezetvédelmi engedélyének módosítására irányuló eljárás ügyében kérte a Pest Megyei Kormányhivatal Érdi járási Hivatal Földművelésügyi és Erdőgazdálkodási Főosztályt (továbbiakban: erdészeti hatóság) a környezetvédelmi és természetvédelmi hatósági és igazgatási feladatokat ellátó szervek kijelöléséről szóló 71/2015. (III. 30.) Korm. rendelet (továbbiakban: Korm. rendelet) 28. § (1) bekezdése és az 5. számú melléklet I. táblázatának 46. pontjában meghatározott szakkérdések tekintetében a hatósági feladat ellátásához szükséges szakmai álláspontját adja meg. A vizsgálandó szakkérdés az erdőre gyakorolt hatások, továbbá ezen felül, ha az eljárás során vizsgált beruházás vagy tevékenység erdő igénybevételével jár, akkor az erdő igénybevételének engedélyezhetősége is. A megküldött dokumentációt áttekintve megállapítottam, hogy az eljárással érintett ingatlanokon kijelölt bányatelek nem érint az erdőről, az erdő védelméről és az erdőgazdálkodásról szóló 2009. évi XXXVII. törvény (továbbiakban: Evt.) hatálya alá tartozó területet, ezért az erdő igénybevételének engedélyezhetőségét nem kellett vizsgálni. A tervezett bányászati tevékenység a környező erdőkre közvetett hatást gyakorol, de annak kis mértéke miatt az engedélyezéssel egyetértek. A Pest Megyei Kormányhivatal Érdi járási Hivatal Földművelésügyi és Erdőgazdálkodási Főosztályának illetékességét a megyei kormányhivatalok mezőgazdasági feladatainak meghatározásáról szóló 68/2015. (III. 30.) Korm. rendelet 2 § (2) bekezdése állapítja meg.”*

\*

A fentiekre tekintettel a Járási Hivatal a 314/2005. (XII. 25.) Korm. rendelet 10. § (8) bekezdése alapján, a Ket. 71. § (1) bekezdésének és 72. § (1) bekezdésének figyelembevételével a rendelkező részben foglaltak szerint döntött.

A bányászati tevékenységgel érintett ingatlanok helyrajzi számát a Dokumentációban megadott adatok alapján, a földhivatali nyilvántartó rendszer adatait alapul véve hivatalból módosítottam, a természetbeni állapotban a korábban engedélyezett területhez képest változás nem történt.

A Járási Hivatal a határozatot, *a környezet védelmének általános szabályairól* szóló 1995. évi LIII. törvény71. § (3) bekezdése 71. § (3) bekezdése és a Ket. 80. § (3) és (4) bekezdései alapján a hivatalában, a honlapján és a központi elektronikus rendszeren ([www.magyarorszag.hu](http://www.magyarorszag.hu)) közzéteszi, továbbá a 314/2005. (XII. 25.) Korm. rendelet 10. § (3) bekezdése alapján megküldi **Bugyi Nagyközség Önkormányzat Jegyzőjének, aki köteles a határozat kézhezvételét követő nyolc napon belül gondoskodni a határozat teljes szövegének nyilvános közzétételéről.** A jegyző a határozat **közzétételét követő öt napon belül tájékoztatja a Járási Hivatalt** a közzététel időpontjáról, helyéről, valamint a határozatba való betekintési lehetőség módjáról.

Az eljárás igazgatási szolgáltatási díjának mértéke *a környezetvédelmi és természetvédelmi hatósági eljárások igazgatási szolgáltatási díjairól* szóló 14/2015. (III. 31.) FM rendelet [a továbbiakban: 14/2015. (III. 31.) FM rendelet] 4. mellékletének 2. és 21. pontjai alapján került megállapításra.

A fellebbezéshez való jogot a Ket. 98. § (1) bekezdése biztosítja az ügyfél számára. A fellebbezés előterjesztésének idejéről a Ket. 99. § (1) bekezdése rendelkezik. A fellebbezési eljárás díjának mértékét a 14/2015. (III. 31.) FM rendelet 2. § (5) bekezdése írja elő.

A Járási Hivatal a 71/2015. (III. 30.)Korm. rendelet 28. § (4) bekezdésére figyelemmel jelen eljárás során hozott határozat egy példányát az illetékes Pest Megyei Katasztrófavédelmi Igazgatóság részére is megküldi.

Jelen határozatot a Járási Hivatal *a környezetvédelmi hatósági nyilvántartás vezetésének szabályairól* szóló 7/2000. (V. 18.) KöM rendelet alapján hatósági nyilvántartásba veszi.

A Járási Hivatal környezetvédelmi és természetvédelmi feladat- és hatáskörét a71/2015. (III. 30.)Korm. rendelet 9. § (3) bekezdésének a) pontja, 13. § (1) bekezdésének c) pontja és illetékességét a 8/A. § (1)- (2) bekezdései szabályozzák.

Jelen döntés – fellebbezés hiányában – **a fellebbezési határidő lejártát követő napon** külön értesítés nélkül, a törvény erejénél fogva **jogerőre emelkedik** a Ket. 73/A. § (1) bekezdés a) pontja alapján. A döntés közlésének napja az a nap, amelyen azt kézbesítették. A Ket. 78. § (10) bekezdése, valamint a *nemzetgazdasági szempontból kiemelt jelentőségű beruházások megvalósításának gyorsításáról és egyszerűsítéséről* szóló 2006. évi LIII. törvény 2. § (2) bekezdése értelmében a hirdetmény útján közölt döntést a Ket. 80. § (5) bekezdése szerint a hatóság hirdetőtábláján való kifüggesztését követő 5. napon kell közöltnek tekinteni.

Budapest, 2017. június 23.

**dr. Szabó Zsolt járási hivatalvezető**

nevében és megbízásából:

**dr. Cserkúti Szabolcs s. k.**

főosztályvezető

Kapják: ügyintézői utasítás szerint.

A kiadmány hiteléül:

**Ügyintézői utasítás a PE-06/KTF/979-18/2017.** **számú ügyirathoz**

**Kapják:**

|  | Címzett neve, levelezési címe | Csatolandó | Postázás módja |
| --- | --- | --- | --- |
|  | Hódút Freeway Aszfaltkeverék Gyártó és Építő Kft.  6060 Tiszakécske, Béke u. 150. | - | Tv. |
|  | dr. Mohácsi-Tóth Péter - tájékoztatásul  mohacsi-toth@aquatic.hu | - | email |
|  | Bugyi Község Önkormányzat Jegyzője  BUGYIPMH | - | HK. |
|  | Délegyháza Község Önkormányzat Jegyzője  DELEGY2337 |  | HK. |
|  | Fővárosi Katasztrófavédelmi Igazgatóság  Igazgató-helyettesi Szervezet  Katasztrófavédelmi Hatósági Osztály  KDVVH | - | HK. |
|  | Budapest Főváros Kormányhivatala  Népegészségügyi Főosztály  [titkarsag@nfo.bfkh.gov.hu](mailto:titkarsag@nfo.bfkh.gov.hu) | - | email |
|  | Pest Megyei Kormányhivatal Érdi Járási Hivatal  Földművelésügyi és Erdőgazdálkodási Főosztály  [erdeszeti.hatosag@pest.gov.hu](mailto:erdeszeti.hatosag@pest.gov.hu) | - | email |
|  | Összefogás a jövőnkért Alsónémedin Egyesület – tájékoztatásul  (2351 Alsónémedi, Széchenyi u. 109.) | - | Tv. |
|  | ZENIT 2004 Kavics Kereskedelmi és Szolgáltató Kft.  1023 Budapest, Harcsa utca 2. | - | Tv. |
|  | Varsányi István  2347 Bugyi, Alkotmány utca 30. | - | Tv. |
|  | Filler Lajos  2347 Bugyi, Béke utca 4. | - | Tv. |
|  | Kollár Mihály  2347 Bugyi, Arany János utca 19. | - | Tv. |
|  | Filler Lajosné  2347 Bugyi, Béke utca 4. | - | Tv. |
|  | Varsányi Istvánné  2347 Bugyi, Alkotmány utca 41. | - | Tv. |
|  | Pest Megyei Kormányhivatal Katasztrófavédelmi Igazgatóság - tájékoztatásul | - | HK |
|  | Közép-Duna-völgyi Vízügyi Igazgatóság  (1088 Budapest, Rákóczi út 41.) - tájékoztatásul | - | Tv. |
|  | HNYR | - | B. |
|  | ITCS (honlapra+www.magyarorszag.hu) + Zöldpont Iroda (kifüggesztésre) | - | B. |
|  | Irattár | - | B |

**Kiadói utasítás:** Exp. után je.,utána KEO